**Құттымбетова Толқын Науановна**

Қазақ мектеп-гимназиясы

Даярлық сынып тәрбиешісі,

Петропавл қаласы

**Мектеп асханасында.**

**Н дыбысы мен əрпі**

|  |  |  |
| --- | --- | --- |
| **Сынып - 1 топ** | | |
| **ҰОҚ-ның оқытылу**  **мақсаттары** | 0.1.1.1 Тілдің дыбыстарын естіп қабылдау, оларды сөздер ішінен бөлу жəне сөзсіз жеке айту  0.1.1.2 Сөздегі дыбыстарды, олардың түрлерін (дауысты, дауыссыз, жуан жəне жіңішке дауыстылар) ажыратып, дұрыс дыбыстау.  0.1.1.3 Сөзді буынға бөлу, сөздегі буын санын жəне орналасу ретін анықтау  0.1.4.1. Өзіне таныс тақырып аясында диалогке қатысу.  0.3.3.1. Жазу жолын, жоларалық кеңістікті, жолдың жоғарғы жəне төменгі сызығын сақтап, əріп элементтерін жазу. | |
| **Күтілетін нəтиже** | **Барлық тəрбиеленушілер:**  Сұрақтарға толық жауап береді.  Сөздегі дауысты, дауыссыз дыбыстарды ажыратады.  Суреттегі заттардың аттарын атай алады, сөздегі **Н** дыбысының орнын ажыратады.  Жазуға жаттығады. | |
|  | **Көпшілік тəрбиеленушілер:**  Берілген суретке қарап сөздегі дыбыстарды, олардың түрлерін (дауысты, дауыссыз дауыстылар) ажыратып, талдау жасай алады.  **Н** дыбысына байланысты сөздер құрайды. Сөздегі дыбыс санын, ондағы **Н** дыбысының орнын ажыратады. | |
|  | **Кейбір тəрбиеленушілер:**  Тілдің дыбыстарын естіп қабылдайды, оларды сөздер ішінен бөлу  жəне сөзсіз жеке айтады  **Н** дыбысын қатыстырып, сөз/сөйлем құрастырады. | |
| **Тілдік мақсат** | **Тəрбиеленушілер:**  Балар педагогтің көмегімен əр тапсырманы орындау барысында  толық жауап беріп, өз ойларын анық жеткізеді.  **ҰОҚ-дағы тапсырмалар мен диалогтерде қолданылатын тіл:**  *Пікір алмасу сұрақтары.*  Қандай сурет көріп тұрмыз?  Балалар қайда келген?  Асханаға не үшін барамыз?  Бұл суретте не болып жатыр деп ойлайсың?  Өлең жолдарын қайтала.  Н əрпінің бейнесі неге ұқсайды?  Дауыссыз дыбысты қандай түспен белгілейміз? | |
| **Өткен ҰОҚ**  **бойынша алған**  **білімі** | А əрпі дауысты жуан. А дыбысынан басталатын сөздер ойлап  табады. Сөздің қай буынында **а** дыбысы естілетінін ажыратады. | |
| **Жоспар** | | |
| **Жоспарланған**  **уақыт** | **Жоспарланған жұмыс түрлері** | **Ресурстар** |
| **I. Дұрыс əсерлі**  **көңіл күй орнату**  0–2мин.  **II. Өмірлік**  **тəжірибені**  **маңыздандыру.**  **Мақсатты**  **болжам**  3–5 мин. | Балаларды екі топқа бөліп тұрғызып, «Диірменші мен егіндер» ойынын ойнату.  **Ойын шарты:** Бір топтың балалары - диірменші, екінші топтың балалары - егін болады. Педагог «диірменші» деп айтқанда сол топтың балалары қолдарын, белдерін айналдырады, ал «егін» деп айтқан кезде сол топтың балалары қолдарын жоғары көтеріп жайқалады. Ойын 2-3 рет қайталанады, қателескен балаларды екінші топқа ауыстыру.  Балалармен мектеп ішіне сырттай саяхат жасау.  -Дәмді иіс шығады. Ол иіс асханадан шығады. Онда мейірімді адамдар жұмыс істейді. Онда тәтті тағамдар пісіреді. | Əліппе-дəптер.  Сұрақ-  жауап |
| ҰОҚ-ның ортасы  **III. Тақырып**  **бойынша жұмыс**  6 – 27мин. | **(Ұ) Əліппе-дəптермен жұмыс.**  **Балаларға жұмбақ жасыру.**  Қожайынын күтпеген, қора-жайын үптеген.  Сол-ақ оның жазығы, қаптың түбін теседі,  Бидай, бұршақ, тарыны тасып алып кетеді.  (тышқан)  Балалар, бүгін бізге қонаққа тышқан келіпті, ол сендерден көмек сұрап келген.  Тышқанға көмектесеміз бе? Нан дүкенініне барып, жаңа піскен нан иісіне қызыққан ол нанды жегісі келген бірақ, жей алмайды, күзетші келіп қалады және ол тығылып қалады. Бірақ алысқа ұзамайды. «Апырай, қайдан келді екен осыншама нан. Біліп алып шыққан жеріне кірсем, ә!» - деп қызығып кетті. Тесіктен сақтана сығалады.  - Нан, нан, сен қайдан келдің? - деді сыбырлап.  - Сатушыдан сұра, - дейді нан.  Ол білу үшін әртүрлі жерлерге барады.  Ол үшін бірнеше тапсырмаларды орындауымыз керек.  Тышқан сатушыға келеді.  **1-тапсырма**  – Бұл суретте не болып жатыр деп ойлайсыңдар?  Берілген сұрағына балалар толық жауап береді,  балалар өз ойларын айтады.  Үстел басында қандай тəртіп ережелерін сақтау керектігін сұрау.  – Ас ішер алдында қол жуу керек.  – Қасыңдағы адамдарға «Асың дəмді болсын!» деген жақсы тілек айту керек. Үстел үстіне ыдыстарды қалай қою керектігі туралы түсіндіріледі. Тамақ уақытында балалардың қолданатын заттары туралы сұрау. Тамақты уақытында ішу керек екенін жəне пайдалы тағамдарды жеудің денсаулыққа пайдасы туралы айтылады. Суреттегі таныс заттарды атайды.  Балаларға жұмбақ жасыру.  Асты тас, үсті тас,  Ортасында піскен ас.  Ол не?  (Нан)  Балаларға ***ас атасы - нан*** жайлы айтып өту.  Н дыбысы естілген сөздерді қайталайды. Оларды балалар буынға бөледі.  Тышқан наубайшыға келеді.  **2-тапсырма.** Өлеңді суретті көрсете тұрып оқып береді. Өлеңді балалар мазмұндайды, қайталайды.  *Нан қиқымын шашпаңдар*  *Жерде жатса баспаңдар!*  *Теріп алып, қастерлеп,*  *Торғайларға тастаңдар! (*Ө. Тұрманжанов)  Тышқан диірменшіге келеді.  **3-тапсырма**  Балалар Н əрпімен танысады.  Н əрпіне ұқсайтын заттарды балаларға көрсету. Балалар Н дыбысын қайталау арқылы оның айтылуына қарап дауыссыз дыбыс екенін ажыратады. Ол көк түспен берілген. Балаларға Н дыбысының айтылуын үйретеді. Ерін сəл ашылып, жіңішкерген тіл ұшы жоғары көтеріледі де,үстіңгі тістің үстіне тиеді, тілдің алдыңғы екі шеті үстіңгі тістерге қатты жабысады. Тілдің төмен түсуінен «н» дыбысы жасалады.  Екі тіреу,  басқышы біреу.  Қай әріп деп ойлайсың? (Н)  Суреттегі сатының Н əрпіне ұқсайтыны түсіндіреді. Балалар Н дыбысына ұқсас заттарды атайды.  **(Ұ) Сергіту сəті**  *Нан қиқымын шашпаңдар*  *Жерде жатса баспаңдар!*  *Теріп алып, қастерлеп,*  *Торғайларға тастаңдар!*  Балалар орындарынан тұрып қимылмен қайталайды.  **4-тапсырма**  Тышқан комбайыншыға келеді.  Көк түсті ермексаздан Н əрпінің бейнесін жасап көрсетуі.  Балалар көк түсті ермек сазды таңдап алып, Н əрпінің неге ұқсайтынын еске ала отырып, ермек саздан жасайды. Н əрпінен басталатын сөздер айтады.  **5-тапсырма**  Суреттегі бейнелерді атайды.  Балаларға тышқанның ініне жетуіне көмектесуін өтіну.  Балалар тышқанға көмектесіп жолдарды қарындашпен қосады.  Н əрпін ауады жазып естеріне сақтайды.  Əліппе-дəптерде берілген екі жолға Н əрпін жазады.  Тышқан нанның қандай жолмен келетінін түсіндіма, нан оңай жолмен келемекен.  Сонымен балалар тышқан сатушыдан, наубайшыдан, диірменшіден және комбайншыдан сұрап нанның дүкенге қалай келетінін білді.  Нан оңай жолмен келмейді екен,қаншама адамдардың еңбегі арқылы келеді екен. Сондықтан біз - адамдар нанның қадірін біліп, оны баспай шашпай, ысырап қылмауымыз қерек.  **Тіл ұстарту жаттығуы:** НА-НА-НА  Ең бақытты ана. | Əліппе-дəптер.  Нан түрлерінің  суреті.  Əліппе-дəптер.  Әр тапсырма толық баяндалып отырады.  Нан түрлерінің  суреті.  Əліппе-дəптер  Н əрпінің баспа түрі  жазылған плакат.  Əліппе-дəптер |
| **IV. ҰОҚ-ның**  **қорытындысы.**  **Рефлексия.**  28-30 мин | Нанға қатысты тыйымдар мен ырымдар айтып, сабақты аяқтау.  Нан – дәм басы,  онсыз өмір жоқ.  Жерде жатқан нан болса алып,  адам баспайтын жерге қою керек.  НАН – қасиетті дәм.  Нанды шашуға, жерге тастауға, басуға, рәсуа етуге болмайды.  Балалардың оқу қызметіндегі белсенділіктері мен қызығушылықтарын талқылай отырып, мадақтау.  **(Ұ,Ө) Рефлексивтік бағалау:** Балалар өз жұмыстарын смайликтер арқылы бағалайды. | Əліппе-дəптер |